सेंसेक्स 13 अंक चढ़कर 59,846 पर बंद, अडाणी ग्रुप के सभी 10 शेयरों में तेजी रही
BSE NSE Sensex Today, Stock Market Latest Updates; आज यानी गुरुवार (10 अप्रैल) को शेयर बाजार में तेजी देखने को मिल रही है। सेंसेक्स 26 अंक चढ़कर 59,858 पर खुला। वहीं निफ्टी भी 34 अंक चढ़ा है।
भारतीय शेयर बाजार में हफ्ते के पहले कारोबारी दिन यानी सोमवार (10 अप्रैल) को मामूली तेजी देखने को मिली। सेंसेक्स 13 अंक की बढ़त के साथ 59,846 के स्तर पर बंद हुआ। वहीं निफ्टी में 11 अंकों की बढ़त रही। यह 17,624 के स्तर पर बंद हुआ। सेंसेक्स के 30 में से 17 शेयरों में तेजी और 13 में गिरावट देखने को मिली।
अडाणी ग्रुप के सभी 10 शेयरों में तेजी
आज अडाणी ग्रुप के सभी 10 शेयरों में तेजी देखने को मिली। अडाणी एंटरप्राइजेज के शेयर में 2.45% की तेजी रही। वहीं अडाणी ट्रांसमिशन, टोटल गैस और ग्रीन एनर्जी के शेयरों में 5-5% की तेजी देखने को मिली।
टाटा मोटर्स-ONGC निफ्टी-50 के टॉप गेनर
टाटा मोटर्स, ONGC, अडाणी एंटरप्राइजेज, ग्रासिम, विप्रो, अडाणी पोर्ट्स, पावर ग्रिड और LT समेत निफ्टी-50 के 31 शेयरों में तेजी देखने को मिली। बजाज फाइनेंस, हिंदुस्तान यूनिलीवर, एशियन पेंट्स, टाटा कंज्यूमर, इंडसइंड बैंक और ब्रिटानिया समेत निफ्टी के 19 शेयरों में गिरावट रही।
रियल्टी सेक्टर में सबसे 4.29% की तेजी रही
NSE के 11 सेक्टोरल इंडेक्स में से 6 में तेजी देखने को मिली। रियल्टी सेक्टर में सबसे 4.29% की बढ़त रही। ऑटो सेक्टर में 1% से ज्यादा की तेजी रही। IT, मीडिया, मेटल और फार्मा सेक्टर में भी तेजी देखने को मिली। बैंक, फाइनेंशियल सर्विसेज, FMCG, PSU बैंक और प्राइवेट बैंक सेक्टर में गिरावट रही।
ग्लोबल मार्केट से मिल रहे अच्छे संकेत
हफ्ते के पहले कारोबारी दिन ग्लोबल बाजारों के संकेत अच्छे नजर आ रहे हैं। ज्यादातर एशियाई बाजार ऊपर कारोबार कर रहे हैं। SGX निफ्टी में 50 प्वाइंट की तेजी देखने को मिली। गुरुवार को अमेरिका का डाउ जोंस, S&P 500 और नैस्डैक में भी तेजी देखने को मिली थी।
14 अप्रैल को अंबेडकर जयंती के अवसर पर बंद रहेगा बाजार
इसके अलावा फॉरेन फंड्स फ्लो, रुपए में उतार-चढ़ाव और क्रूड ऑयल प्राइस परफॉर्मेंस भी मार्केट की टोन सेट करने में अहम भूमिका निभाएंगे। वहीं 14 अप्रैल को डॉ बाबा साहेब अंबेडकर जयंती के अवसर पर भारतीय बाजार में कारोबार बंद रहेगा।
फरवरी महीने के लिए IIP डेटा 12 अप्रैल को जारी किया जाएगा
फरवरी महीने के लिए IIP डेटा 12 अप्रैल को जारी किया जाएगा। भारत का इंडस्ट्रियल प्रोडक्शन जनवरी 2023 में साल-दर-साल 5.2% प्रतिशत बढ़ा है, जो दिसंबर 2022 में 4.3% बढ़ा था। 12 अप्रैल को ही मार्च 2023 के लिए CPI इन्फ्लेशन डेटा की भी अनाउंसमेंट की जाएगी। CPI फरवरी में पिछले महीने जनवरी की तुलना में 0.17% बढ़ा था।
US के इन इकोनॉमिक डेटा पर होगी ग्लोबल मार्केट की नजर
ग्लोबल फ्रंट पर देखा जाए तो निवेशकों की नजर दुनिया की सबसे बड़ी इकोनॉमी US के कुछ इकोनॉमिक डेटा पर होगी। 12 अप्रैल को कोर इन्फ्लेशन रेट और FOMC मीटिंग मिनिट्स आएंगे। 13 अप्रैल को प्रोड्यूसर प्राइस इन्फ्लेशन और इनिशियल जॉबलेस क्लेम्स के डेटा जारी होंगे। वहीं 14 अप्रैल को रिटेल सेल्स, इंडस्ट्रियल प्रोडक्शन, इंपोर्ट-एक्सपोर्ट डेटा, मिशिगन कंज्यूमर सेंटीमेंट और बेकर ह्यूजेस टोटल रिग काउंट का डेटा आएगा।
पिछले हफ्ते बाजार में रही थी शानदार तेजी
पिछले हफ्ते सिर्फ तीन दिन ही शेयर बाजार में कारोबार हुआ था। इस दौरान सेंसेक्स और निफ्टी दोनों में ही बढ़त देखने को मिली थी। मंगलवार (4 अप्रैल) को 'महावीर जयंती' और शुक्रवार (7 अप्रैल) को 'गुड फ्राइडे' के मौके पर शेयर बाजार बंद थे।
सप्ताह के दौरान BSE का 30 शेयरों वाला सेंसेक्स 841.45 अंक या 1.42% बढ़ा था। वहीं गुरुवार (6 अप्रैल) को सेंसेक्स 143 अंक चढ़कर 59,832 पर बंद हुआ था। वहीं निफ्टी 42 अंक चढ़कर 17,600 के स्तर पर पहुंच गया था।